- Sorana Cîrstea, în turul 3 de la Miami
- Cîrstea – Kasatkina 1-2 la "directe"
Sorana Cîrstea – Darya Kasatkina LIVE SCORE. Sorana Cîrstea o întâlneşte pe Daria Kasatkina, în turul 3 al turneului de la Miami. Partida dintre cele două are loc duminică, nu înainte de ora 17:00.
Sorana vine după o calificare la pas în turul 3. Ea a trecut la Florida de Sloane Stephens (41 WTA), cu un sever 6-2, 6-1, întins pe două zile, din cauza problemelor meteorologice.
Sorana Cîrstea – Darya Kasatkina LIVE SCORE
Update 17:21: Darya Kasatkina – Sorana Cîrstea 3-1! Trei break-uri în primele patru game-uri.
Update 17:13: Darya Kasatkina conduce cu 2-0, după ce a salvat trei mingi de break consecutive.
Update 17:09: A început meciul.
Update 17:07: Sorana Cîrstea şi Darya Kasatkina au ieşit la încălzire.
Ştirea iniţială.
Aceasta va fi a patra întâlnire directă dintre cele două jucătoare şi precedentele 3 partide s-au întins pe două seturi. Kasatkina conduce cu 2-1, singura victorie a Soranei venind în 2021, la Roland Garros, 6-3, 6-2.
La Abu Dhabi, în 2024, a fost 6-2, 6-0 pentru rusoaica de pe locul 11 mondial, iar Sorana speră că a învăţat din greşeli.
"E timpul să îmi iau revanșa. Daria este o jucătoare extrem de tenace. O știu destul de bine, dar și ea mă cunoaște. Voi încerca să-mi fac tactica bună. Sper să intru degajată și să găsesc soluții ca să o bat.
Se întâmplă de multe ori ca scorul să nu reflecte realitatea. În ultimul meci cu ea am avut multe șanse. Nu trebuie să mă grăbesc și să îmi construiesc punctul. Știu ce am de jucat.", a declarat Sorana Cîrstea, citat de digisport.ro.
Noul antrenor al Soranei Cîrstea
Sorana Cîrstea a dat lovitura! Jucătoarea română de tenis s-a înţeles cu un nume mare, pentru ca acesta să o pregătească după turneul de la Miami.
Este vorba despre Albert Costa, fost câştigător de Grand Slam, în 2002, la Roland Garros. Albert Costa a fost şi căpitanul echipei de Cupa Davis a Spaniei, între 2008 şi 2011. În perioada în care el a pregătit naţionala Spaniei, ibericii au cucerit de două ori Cupa Davis, în 2009 şi 2011.
La turneul de la Miami, Sorana Cîrstea colaborează cu Matt Daly, antrenorul lui Dennis Shapovalov, şi cu Brian Barker. Sorana Cîrstea a precizat că este doar o colaborare temporară cu cei doi.
"Este doar o colaborare pentru acest turneu. Pentru că sunt fără antrenor de tenis aici. Antrenorul lui Shapovalov ma ajută împreună cu Brian. E o colaborare zonală, ca să spun așa. Voi avea un antrenor pentru zgură și este Albert Costa. Voi începe cu Albert Costa imediat după ce termin aici la Miami", a declarat Sorana Cîrstea pentru fanatik.ro.